作者:魏了翁
標題:洞庭春色・沁園春
內容:四十之年，頭顱如此，豈不自知。正東家尼父，嘆無聞日，鄹人孟子，不動心時。顧我未能真自信，算三十九年渾是非。隨祿仕，便加齊卿相，於我何為。人間鬱蒸難耐，誰借我五萬蒲葵。上玉臺百尺，天連野□，□樓千里，江射晴暉。此意分明誰與會，但時把瑤笙和月吹。吾歸矣，有鴻相與和，鶴自由飛。